बावैसो सान सिगां आसाम सोरखारआ बिटिआर गोरोबथानि दफा बादियै गामि सोस’ननाय आरो दानख’नायनि  कमिसन दानानै होनायनि सायाव बिटिआर गोरोबथानि  गुबुन सासे सागानगिरि, आथिखाल 22 नं. ककलाबारी बियाबनि बिपिएफ दोलोनि बिजाथि धीरेन्द्र बर’आ बुङोदि एसेबां थाब बिटिआर गोरोबथानि दफाफोरखौ दाफुंनो कमिसन दागोन होननानै सानाखैमोन।  क’रना जिउसानि थाखाय ल’क डाउन जानानै थानाय समावनो बिटिआर गोरोबथाखौ मावफुंनांगौनि एफाबांमानि हाखु-दाखु खालामनांगौ जायाखैमोन।  बिटिआरनिफ्राय गामि दानख’नाय आरो सोसननायनि थाखाय कमिसनाव बिटिआर गोरोबथानि सागानगिरिफोरा सोद्रोमा हिसाबै  थानांगौमोन । नाथाय  लिरनाय थासेयावबो सासेबो सोद्रोमाखौ सोस’नाखै होननानै दुखु फोरमायबावो बर’आ।  सोरखारा दानानै होनाय कमिसना बेसेबां गनायथाव आरो फोथायजाथाव बे बाथ्राखौ साननो गोनां जादों।  बे कमिसनखौ बिटिसिनि बिसायख’थि समाव दानो नाङामोन होननानै रोखा फोरमायथियो धीरेन्द्र बर’आ । बिथां बर’आ बुंबावो दि दा बे कमिसनआ गामि दानख’नाय आरो सोसननायनि नायबिजिरनाय खालामगासिनो दं । बे खामानिया गनायथाव नङा,  बेयाव मोनसे राजखान्थियारि फानदायनाय  दं होननानै सन्देह खालामदों धीरेन्द्र बर’आ।